Държавен вестник, бр. 40, 2020 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  40
2. професионален опит, осигуряващ необ­
ходимите умения за професионално изпъл­
нение на задълженията на член на орган за 
управление и контрол;
3. добра репутация;
4. други подходящи професионални уме­
ния и компетенции според спецификата 
на конкретното предприятие, например в 
областта на стратегическото планиране, на 
финансовия, търговския или производствения 
мениджмънт, управление на риска, ползване 
на чужд език и др.
Чл. 34. (1) В зависимост от определените 
критерии за подбор органът, упражняващ 
правата на държавата, определя и подхо­
дящите показатели за тяхното изпълнение.
(2) За образователно-квалификационна 
степен по посочени конкретни специалности 
с оглед спецификата на предприятието и него­
вите нужди се констатира само съответствие 
или несъответствие с изискванията.
(3) Като показатели за оценка на профе­
сионалния опит могат да бъдат използвани 
минимален брой години опит в определена 
професия, на ръководна длъжност, между­
народно признат изследователски или кон­
султантски опит и др.
(4) Като показатели за оценка на други 
умения и компетентности могат да се из­
ползват:
1. в областта на стратегическото планира­
не – умение да се поставят ясни краткосрочни 
и дългосрочни цели на предприятието, да 
се познават тенденциите в отрасъла и да се 
ползват различни източници на информация, 
умение да се анализира дейността на пред­
приятието в контекста на отрасъла, в който 
то функционира, и на национално/между­
народно ниво (дългосрочна визия), умение 
да се планират и управляват промени и др.;
2. в областта на оперативното управле­
ние – умение да се ръководи, да се орга­
низира работата в екип, да се мотивират 
членовете на екипа, да се формира широка 
мрежа от професионални контакти, които да 
се използват за професионални цели, да се 
постигат резултати чрез различни подходи, 
да се правят компромиси, като се запазва 
приемствеността, да се вземат решения в 
кратки срокове и в ситуации, когато е нали­
це ограничена информация, да се предлагат 
няколко решения на един проблем, като се 
взема информирано решение и се предвидят 
възможните последици, и др.
(5) Кандидат за член на орган за управле­
ние и контрол се счита с добра репутация, 
освен ако няма доказателства за противното 
и няма основателно съмнение относно доб­
рата репутация на лицето. При оценяване на 
репутацията на кандидат за член на орган 
за управление или контрол се взема предвид 
информацията, която е на разположение на 
органа, упражняващ правата на държавата, и 
на комисията за номиниране, за извършване 
на оценката.
Чл. 35. Процедурата за оценка включва две 
части – писмена и устна част (интервю), като 
и за двете части се определят минимални 
оценки, непостигането на които е основание 
за отстраняването на кандидатите от по-на­
татъшно участие в конкурсната процедура. 
Писмената част включва представяне на 
концепция за развитие на предприятието и 
приноса на кандидата към неговото управ­
ление, като може да включва и решаване 
на тест. Устната част се състои от въпроси, 
на които всеки от кандидатите следва да 
отговори. 
Чл. 36. За целите на извършване на оценя­
ването на кандидатите органът, упражняващ 
правата на държавата, разработва методика 
за оценка, която се предоставя на комисията 
за номиниране преди стартиране на конкурс­
ната процедура.
Чл. 37. (1) Конкурсна процедура за избор 
на членове на органите за управление и 
контрол в публичните предприятия, които 
не са категоризирани като „големи“, може да 
се провежда по реда на раздел III на глава 
пета или от съответния орган, упражняващ 
правата на държавата, по ред, определен от 
него. 
(2) Конкурсна процедура за избор на 
представители на държавата в органите на 
управление и контрол в публичните пред­
приятия се провежда от съответния орган, 
упражняващ правата на държавата, по ред, 
определен от него.
(3) Конкурсна процедура за избор на 
членове на управителни съвети в акционер­
ните дружества с двустепенна структура се 
извършва от надзорния съвет на съответното 
публично предприятие по ред, определен от 
него.
(4) При провеждане на конкурсните про­
цедури по ал. 1, 2 и 3 се спазват принци­
пите на публичност, прозрачност, свободна 
и лоялна конкуренция, равнопоставеност и 
пропорционалност, както и недопускане на 
дискриминация, като кандидатите следва да 
отговарят на критериите за подбор, опреде­
лени в чл. 33.
(5) Информация за проведените конкурс­
ни процедури по ал. 1 – 4 се предоставя на 
Агенцията за публичните предприятия и 
контрол в срок 5 работни дни от сключва­
нето на договорите за управление и контрол. 
Раздел II
Комисия за номиниране
Чл. 38. (1) Агенцията за публичните пред­
приятия и контрол назначава комисия за 
номиниране, състояща се от девет членове, 
включително председател, и не по-малко от